## El director general de Transparència i Participació presidix la Comissió Tècnica de Govern Obert

*** Es tracta d’un òrgan de caràcter transversal que coordina les polítiques de transparència, participació i rendició de comptes en l’Administració**

El director general de Transparència i Participació, José Tárrega, ha presidit la sessió de la Comissió Tècnica de Govern Obert, un òrgan de caràcter transversal que coordina i impulsa les polítiques de transparència, participació ciutadana i rendició de comptes en l’Administració autonòmica.

Durant la reunió s’ha fet el seguiment de les línies estratègiques 2024-2027 i del II Pla d’Acció de Transparència i Participació, ferramentes clau per a consolidar una cultura institucional basada en l’obertura, la col·laboració i la implicació de la ciutadania.

José Tárrega ha subratllat que “situem les polítiques de transparència i participació en el centre de l’acció de govern, la qual cosa reforça el compromís de la Generalitat amb una administració més oberta, transparent i participativa, alineada amb els principis del govern obert i amb la participació ciutadana en els assumptes públics”.

Fecha: 07/05/2025